b'\n_START_ARTICLE_\nXi Jiang\n_START_SECTION_\nZemljopisne karakteristike\n_START_PARAGRAPH_\nXi Jiang formalno nastaje spajanjem rijeka Xun Jiang i Gui Jiang na istoku provincije Yunnan kod grada Wuzhou u planinskom kraju._NEWLINE_Uzvodno od tog se Xi Jiang pretvara u vrlo kompliciran rije\xc4\x8dni sistem, u kojem kod svakog velikog u\xc5\xa1\xc4\x87a - rijeka mijenja ime. Xun Jiang koji se uzima za glavni izvor Xi Jianga, izvire pod imenom Nanpan na Visoravni Yunnan - Guizhou (2 100 m. ), odakle te\xc4\x8de prema jugu, pa naglo zavija prema sjevero istoku, prevalju\xc4\x87i tako 856 km. Nakon \xc5\xa1to primi pritoku Beipan, mijenja ime u Hongshui, pod tim imenom te\xc4\x8de oko 640 km, kroz usku kotlinu, okru\xc5\xbeen liticama koje se uzdi\xc5\xbeu 260 metara iznad rijeke. Korito rijeke varira \xc5\xa1irinom od 50 do 300 metara, taj dio je prepun plitkih brzaka._NEWLINE_Prvih 120 km Hongshui te\xc4\x8de u smjeru jugoistoka i stvara granicu izme\xc4\x91u provincija Guizhou - Guangxi, zatim pravi veliki zavoj prema jugu i te\xc4\x8de kroz Guangxi, zatim zavija na sjever, pa se zatim ispravlja i nastavlja te\xc4\x87i prema jugoistoku. _NEWLINE_Kod grada Shilonga Hongshui prima rijeku Liu svoju glavnu lijevu (sjevernu) pritoku, nizvodno od tog se rijeka zove Qian. _NEWLINE_Pod tim imenom rijeka je te\xc4\x8de oko 120 km, sa padom od 15 metara. Gotovo polovicu te du\xc5\xbeine te\xc4\x8de kroz uski stjenoviti kanjon Dateng. Tu se korito rijeke dramati\xc4\x8dno mijenja, na pojedinim dijelovima postaje dublje od 85 m. _NEWLINE_Na kraju ovog dijela, Qian prima svoju glavnu desnu (ju\xc5\xbenu) pritoku Yu. Odatle te\xc4\x8de oko 190 km u smjeru jugoistoka, s prosje\xc4\x8dnim padom od 17 m, gdje se kod grada Wuzhoua spaja sa rijekom Gui Jiang. _NEWLINE_Ispod Wuzhoua, rijeka ulazi u provinciju Guangdong, i tek od tu se zove - Xun Jiang. Tu se njeno korito sastoji od niza zavojitih klanaca i kanjona, od kojih su najpoznatiji Sanrong i Lingyang \xc5\xa1iroki samo 70 - 80 m, ali duboki i do 75 m. U tom dijelu toka dugom 210 km, rijeka ima pad od samo 10 m, i generalno te\xc4\x8de prema istoku sve do u\xc5\xa1\xc4\x87a pritoke Bei Jiang kod grada Sanshui._NEWLINE_Od tu skre\xc4\x87e na jug i kad primi rijeku Dong Jiang stvara Bisernu rijeku koja se sa velikom deltom ulijeva u Ju\xc5\xbeno kinesko more od Guangzhoua do Makaoa.\n_START_SECTION_\nSlijev rijeke\n_START_PARAGRAPH_\nXi Jiang ima slijev velik oko 329 000 km\xc2\xb2, koje se prote\xc5\xbee po kineskim provincijama; Guangxi, Guizhou i Guangdong, a djelomi\xc4\x8dno zahva\xc4\x87a i sjeverni Vijetnam._NEWLINE_Vi\xc5\xa1e od polovice bazena rijeke je planinski kraj, prosje\xc4\x8dne nadmorske visine od 3 000 do 500 m., a dvije petine je brdovit kraj prosje\xc4\x8dne visine od 500 - 100 m, a nizinska delta na kraju predstavlja samo dijeli\xc4\x87. Najve\xc4\x87i dio planina je vapnena\xc4\x8dkog sastava, kroz koji je rijeka probila svoje kanjone. To je kr\xc5\xa1ki kraj pun ponornica i vrta\xc4\x8da. _NEWLINE_Najve\xc4\x87i vodostaj rijeka ima u ljeto, za velikih monsuna. Plovna je svojim cijelim tijekom do grada - Wuzhoua.'